Teolt tabatud: prügikasti rüüstanud pontsakas mops ei suuda kuidagi süütegu varjata
Kui New Yorgis elav Jessica Koening koos elukaaslasega koju jõudis, tabas ta oma üleannetu sõbra, mops Clementine'i vaiba peal istumas, prügikasti kaaneosa ümber pontsaka kere pitsitamas. Pererahvas oli šokis nähes, mida Clementine oli vahepeal vannitoas korda saatnud - ümberaetud prügikastist väljavalgunud praht kattis kogu vannitoapõranda.
Süüdlane Clementine ei suutnud kuidagi pererahva süüdistavat pilku vältida ning 8-aastane peamine kahtlusalune ei osanud küsimuse peale, et mida ta nüüd korda saatis, teha muud, kui end lihtsalt külili keerata.
Jessica sõnul ei oska ta arvatagi, kui kaua võis Clementine plastikust "lõksus" kinni olla. "Lapsed olid jätnud prügikasti kaane lahti ja kui Clementine prügikasti hüppas, et seal veidi ringi tuulata, jäi ta lihtsalt kinni. Ta pole kunagi varem midagi sellist korda saatnud ja ilmselgelt tundis end tõesti süüdi. Ta ei suutnud meile otsagi vaadata."